2973 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
28 ΜΑΪΟΥ 1991 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

315 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Χαρακτηρισμός της Ε.Ο. ΑΘΗΝΩΝ ΚΟΡΙΝΘΟΥ ως βελτιούμενης 
οδού.... 1 


Παρακατάθεση αποζημίωσης ακινήτων που έχουν ρυμοτομηθεί με 
το εγκεκριμένο ρυμοτομικό σχέδιο του Δήμου Χαλανδρίου και 
στην Κοινότητα Βριλησίων για τη διάνοιξη της Ε.Ο. Σταυρού 
Ελευσίνας από την οδό Λεωνίδου μέχρι την οδό Δωδεκανή- 
σου. 7 


ΑΠΑΛΛΟΤΡΙΩΣΕΙΣ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός Ζώνης Οικιστικού Ελέγχου κατωτάτου ορίου κατάτμη¬ 
σης και λοιπών όρων και περιορισμών δόμησης στην εκτός εγκε¬ 
κριμένου σχεδίου και εκτός ορίων οικισμών προϋφισταμένων του 
έτους 1923 περιοχή των κοινοτήτων Καρίτσας, Καστανιάς, Κε¬ 
ρασιάς, Κρυονερίου, Λαμπερού, Μεσενικόλα, Μορφοβουνίου, 
Μπελοκομύτη, Πεζούλας, Νεοχωρίου, Φυλακτής, Μοσχάτου 
(Νομού Καρδίτσας). 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός σχεδίου περιοχή 
της Κοινότητας Καλοχωρίου Ν. θεσ/νίκης για τον καθορισμό 
χώρου ιπποδρομιακού πάρκου και αθλητικών εγκαταστά¬ 
σεων.. 

Αναστολή έκδοσης οικ. αδειών στην περιοχή που βρίσκεται μέσα στα 
όρια οικισμού Καλυβών Δ. Πολυγύρου.'. 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμοτομηθεί με 
το εγκεκριμένο ρυμοτομικό σχέδιο του Δήμου Αθηναίων για τη 
διεύρυνση της οδού Λένορμαν από την οδό Παλαμηδίου μέχρι 
* την.οδό Επιδαύρου σύμφωνα με τις ενδείξεις της πράξης αναλο¬ 
γισμού 18/1985.. 

Παρακατάθεση αποζημίωσης ακινήτων που έχουν ρυμοτομηθεί με 
το εγκεκριμένο ρυμοτομικό σχέδιο του Δήμου Ελληνικού για την 
διάνοιξη της Λεωφ. Βουλιαγμένης στη συμβολή της με την οδό 
Αφροδίτης σύμφωνα με τις ενδείξεις της πράξης αναλογισμού 
76/1982 ... 6 


ΑΠΟΦΑΣΕΙΣ 

Αριθ. Δ12/οικ./34030 (1) 

Χαρακτηρισμός της Ε.Ο. ΑΘΗΝΩΝ ΚΟΡΙΝΘΟΥ ως βελτιούμενης 

οδού 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

2 1) Τις διατάξεις του άρθρου 1 του Ν; 653/1977 «περί υποχρεώσεως 
των παρόδιων ιδιοκτητών για τη διάνοιξη των Εθνικών οδών» κλπ 
(ΦΕΚ 214/5.8.1977 τ. Δ’) 

2) Τις διατάξεις του άρθρου 62 παρ. 9 του ν. 947/1979 «περί οικι¬ 
στικών περιοχών (ΦΕΚ 169/26.7.1979 τ. Α’). 

3) Τις διατάξεις του Π. Δ/τος 929/1979 «περί εκτελέσεως του άρ- 

3 θρου 1 του νόμου 653/1977» (ΦΕΚ 259/26.11.1979 τ. Α’). 

4) Το Π.Δ. 69/88 «περί Οργανισμού της Γεν. Γραμ. Δημοσίων Έρ- 

4 γων» (ΦΕΚ 28/88 τ. Α’). 

5) Τις διατάξεις του άρθρου 25 του ν. 1418/84 «Για τα δημόσια 
έργα» (ΦΕΚ 23/29.2.1984). 

6) Τις Κυκλοφοριακές ανάγκες του Εθνικού Οδικού Δικτύου της χώ¬ 
ρας, αποφασίζουμε 

Χαρακτηρίζουμε ως βελτιούμενη οδό το Τμήμα της Ε.Ο. ΑΘΗΝΩΝ 

5 - ΚΟΡΙΝΘΟΥ από το Δαφνί Χαϊδαρίου μέχρι τον Ισθμό Κορίνθου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα 15 Μαϊου 1991 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 













074 _ ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


( 2 ) 

Καθορισμός Ζώνης Οικιστικού Ελέγχου κατωτάτου ορίου κατάτμησης 
και λοιπών όρων και περιορισμών δόμησης στην εκτός εγκεκριμένου 
σχεδίου και εκτός ορίων οικισμών προϋφισταμένων του έτους 1923 
περιοχή των κοινοτήτων Καρίτσας, Καστανιάς, Κερασιάς, Κρυονε- 
ρίου. Λαμπερού, Μεσενικόλα, Μορφοβουνίου, Μπελοκομύτη, Πε- 
ζούλας, Νεοχωρίου, Φυλακτής, Μοσχάτου (Νομού Καρδίτσας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

V 

'Έχοντας υπόψη: 

1)· Τις διατάξεις του άρθρου 29 παρ. 1 και 2 του ν. 1337/1983 
«Επέκταση των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» (Α’ 33) όπως τροποποιήθηκε με την παρ. 14 του άρθρου 
Β του ν. 1512/1985 «Τροποποίηση και συμπλήρωση πολεοδομικών 
διατάξεων, ρύθμιση συναφών θεμάτων και θεμάτων Ταμείου Νομικών» 
(Α· 4). 

2. Τις διατάξεις του άρθρου 23 παρ. 1 εδ. ιδ του ν. 1558/1985 «κυ¬ 
βέρνηση και Κυβερνητκά Όργανα» (Α’ 137). 

3. Την 15/1988 γνωμοδότηση του κοινοτικού συμβουλίου Μεσενι¬ 
κόλα. 

4. Την 12/1988 γνωμοδότηση του κοινοτικού συμβουλίου Μορφο¬ 
βουνίου. 

5. Την 15/1988 γνωμοδότηση του κοινοτικού συμβουλίου Φυλα- 
κτής. 

6. Την 4/1988 γνωμοδότηση του κοινοτικού συμβουλίου Κρυονε- 
ρίου. 

7. Την 9/1988 γνωμοδότηση του κοινοτικού συμβουλίου Καστα¬ 
νιάς. 

8. Την 17/1988 γνωμοδότηση του κοινοτικού συμβουλίου Μοσχά¬ 
του. 

9. Την 12/1988 γνωμοδότηση του κοινοτικού συμβουλίου Πεζού- 
λας. 

10. Το 759/17.2.1988 έγγραφο του ΤΠ-ΠΕ προς τις κοινότητες 
Καρίτσας, Κερασιάς, Λαμπερού, Μπελοκομύτη και Νεοχωρίου οι 
οποίες δεν γνωμοδότησαν. 

11. Την 43/πρακτ. 10/1988 γνωμοδότηση του συμβουλίου Χωρο¬ 
ταξίας, Οικισμού και Περιβάλλοντος Ν. Καρδίτσας. 

12. Την 347/1990 γνωμοδότηση του Συμβουλίου της Επικράτειας 
με πρόταση του Υπουργού περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1 

Καθορίζεται ζώνη οικιστικού ελέγχου (Ζ.Ο.Ε.) στην εκτός σχεδίου 
και εκτός ορίων οικισμών προϋφισταμένων του έτους 1923 περιοχή 
των κοινοτήτων Καρίτσας, καστανιάς, κερασιάς, Κρυονερίου Λαμπε¬ 
ρού, Μεσενικόλα, Μορφοβουνίου, Μπελοκομύτη, Πεζούλας, Νεοχω¬ 
ρίου, Φυλακτής, Μοσχάτου (Ν. Καρδίτσας) όπως το όριο της ζώνης 
φαίνεται με κόκκινη γραμμή στο σχετικό πρωτότυπο διάγραμμα σε κλί¬ 
μακα 1:25.000 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 54695/1990 πράξη του και που 
αντίτυπό του σε φωτοσμίκρυννση δημοσιεύεται με το παρόν διάταγμα. 

Άρθρο 2 

Μέσα στη Ζ.Ο.Ε. όπως περιγράφεται στο προηγούμενο άρθρο καθο¬ 
ρίζονται κατά περιοχές, που φαίνονται στο ίδιο διάγραμμα με στοιχεία 
1, 3,4, και 5 κατώτατο όριο κατάτμησης, χρήσεις γης όροι και περιορι¬ 
σμοί δόμησης στο επόμενο άρθρο. 

Άρθρο 3 

Λ. Περιοχές με στοιχείο 1 

1. Οι περιοχές αυτές περιλαμβάνουν γη υψηλής παραγωγικότητας 
και οριοθετούνται ως εξής: 

-Η πρώτη μεταξύ του περιφερειακού δρόμου και της λίμνης από τον 
οικισμό Καλύβια πεζούλας και βόρεια, προς τον οικισμό Κρυονέρι σε 
μήκος τεσσάρων (4) ΚΜ περίπου. 

-Η δεύτερη σε μήκος 1500 μ. περίπου μεταξύ του περιφερειακού 
δρόμου και της λίμνης ΒΑ του Νεοχωρίου. 

-Η τρίτη ανατολικά των κοινοτήτων Μεσενικόλα και Μορφοβουνίου 
νότια του οδικού άξονα, που συνδέεει τους οικισμούς μεσενικόλα και 


Μητρόπολη από τα νοτιοινατολικά όρια του οικ*σμί>ύ^Ατρ Νικολάου της 
κοινότητας Μοσζάτου και συνεχίζει μέχρι τα εξωτερικά όρια της ΖΟΕ. 

2. Στις περιοχές αυτές επιτρέπονται οι χρήσεις γεωργικών αποθη- 
κών, δεξαμενών, θερμοκηπίων, αντλητικών εγκαταστάσεων, υδατοδε- 
ξαμενών, φρεάτων, δημοσίων ή κοινοτικών εγκαταστάσεων αποθήκευ¬ 
σης - διαλογής προϊόντων της περιοχής και κτιρίων κοινής ωφέλειας 
όπως (ΔΕΗ, ΟΤΕ), κατ’ εξαίρεση των παραπάνω στη θέση «Φτέρη» βο- 
ρειανατολικά της κοινότητας νεοχωρίου επιτρέπονται δημόσιες ή κοινο¬ 
τικές κατασκηνώσεις και αθλητικές εγκαταστάσεις. 

3. α) Το κατώτατο όριο κατάτμησης και αρτιότητας ορίζεται σε 10 
στρέμματα. 

β) Κατά παρέκκλιση του προηγουμένου εδαφίου θεωρούνται άρτια 
και οικοδομήσιμα τα γήπεδα που κατά τη δημοσίευση του παρόντος 
διατάγματος έχουν εμβαδόν 4 στρέμματα. 

4. Κατά παρέκκλιση των παραγράφων 2 και 3 επιτρέπεται σε καλ¬ 
λιεργούμενα (με βεβαίωση της Διεύθυνσης Γεωργίας) μη άρτια γήπεδα 
που υφίστανται κατά την ημιέρα δημοσίευσης του παρόντος η κατασκευή 
μικρών αποθηκών για τη φύλαξη εργαλείων κτλ εμβαδού μέχρι 10 τ.μ. 
και ύψους μέχρι 2.50 μέτρων και σε απόσταση 5 μέτρων τουλάχιστον 
από τα όρια του γηπέδου. 

5. Τα μορφολογικά στοιχεία των κτιρίων πρέπει να εναρμονίζοζονται 
με αυτά της περιοχής και οι οικοδομικές άδειες να ελέγχονται από την 
επιτροπή Πολεοδομικού και Αρχιτεκτονικού Ελέγχου (Ε.Π.Α.Ε.). 

6. Για τους λοιπούς όρους και περιορισμούς δόμησης εφαρμόζονται 
κατά χρήση οι διατάξεις του από 6.10.1978 π. δ/τος (Δ' 538) και του 
από 24.5.1985 π.δ/τος (Δ'270). 

Β. Περιοχή με στοιχείο 3. 

1. Είναι η περιμετρική παραλίμνια περιοχή ιδιοκτησίας της ΔΕΗ η 
οποία εκτείνεται από την ακτή της λίμνης έως την υψομετρική καμπύλη 
των 793,10 μέτρων και άνω και η οποία χαρακτηρίζεται ως περιοχή 
απολύτου προστασίας. 

2. Στην ως άνω περιοχή επιτρέπεται η δόμηση μόνο για δημόσιες 
κοινόχρηστες η κοινοτικές εγκαταστάσεις που έχουν άμεση σχέση με 
την αξιοποίηση των νερών της λίμνης όπως προσβάσεις, πλωτοί πλω¬ 
τήρες, στέγαστρα λουομένων ναυταθλητικές εγκαταστάσεις χωρίς 
χρήση μηχανοκινήτων σκαφών. 

Γ. Περιοχές με στοιχείο 4. 

1. Στις περιοχές αυτές περιλαμβάνονται δασικές εκτάσεις οι οποίες 
υπάγονται στις διατάξεις του ν. 998/1979 (Α’ 289). 

Δ. Περιοχές με στοιχείο 5. 

1. Στις περιοχές αυτές απαγορεύονται οι παρακάτω χρήσεις: 

-Στέγαστρα σφαγής ζώων μόνο μέσα στη λεκάνη απορροής. 

-Οχλούσες βιομηχανικές - βιοτεχνικές μονάδες. 

-Μονάδες εκτροφής ζώων μόνο κοντά σε οικισμούς, στον περιφε¬ 
ρειακό δρόμο και σε σημεία έλξης της περιοχής (π.χ. φράγμα, κατασκη¬ 
νώσεις, αθλητικές εγκαταστάσεις κλπ). 

2. α) Το κατώτατο όριο κατάτμησης και αρτιότητας ορίζεται σε 6 
στρέμματα. 

β) κατά παρέκκλιση του προηγουμένου εδαφίου θεωρούνται άρτια 
και οικοδομήσιμα, τα γήπεδα που κατά τη δημοσίευση του παρόντος 
διατάγματος έχουν εμβαδόν 4 στρέμματα. 

3. Κατά παρέκκλιση των παραγράφων 1 και 2 επιτρέπεται σε καλ¬ 
λιεργούμενα (με βεβαίωση της Δ/νσης Γεωργίας) μη άρτια γήπεδα που 
υφίστανται κατά την ημέρα δημοοσίευσης του παρόντος η κατασκευή 
μικρών αποθηκών για τη φύλαξη εργαλείων κτλ εμβαδού μέχρι 10 τ.μ. 
και ύψους 2,50 μ. και σε απόσταση 5 μέτρων τουλάχιστον από τα όρια 
του γηπέδου. 

4. Τα μορφολογικά στοιχεία των κτιρίων πρέπει να εφαρμόζονται με 
αυτά της περιοχής και οι οικοδομικές άδειες να ελέγχονται από την Επι¬ 
τροπή Πολεοδομικού και Αρχιτεκκτονικού Ελέγχου (ΕΠΑΕ). 

5. Για τους λοιπούς όρους και περιορισμούς δόμησης εφαρμόζονται 
κατά χρήση οι διατάξεις του από 6.10.1978 π. δ/τος (Δ’ 538) και του 
από 24.5.1985 π. δ/τος. (Δ' 270). 

Ε. Γενικές διατάξεις, 

1. Σε όλες τις παραπάνω περιοχές κατά μήκος του περιφερειακού 
δρόμου και εκατέρωθεν αυτού σε απόσταση 50μ. από τον άξονα του 
απαγορεύεται κάθε δόμηση με εξαίρεση τα περιφράγματα. 

2. Στα όρια της Ζώνης Οικιστικού Ελέγχου ΖΟΕ δεν περιλαμβάνο¬ 
νται οι οικισμοί κάτω των 2.000 κατοίκων όπως τα όρια τους καθορί¬ 
ζονται με αποφάσεις του Νομάρχη με τις διατάξεις του από 24.4.1985 
π. δ/τος (Δ’ 181). 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Άρθρο 4 

Οικοδομικές άδειες που έχουν εκδοθεί με τις προγενέστερες ισχύου- 
σες διατάξεις ή έχει υποβληθεί ο πλήρης φάκελλος με τα απαραίτητα 
για την έκδοση της οικοδομικής άδειας στοιχεία, εκτελούνται με τη 
χρήση και τους όρους και περιορισμούς δόμησης με τους οποίους εκδό- 
θηκαν. 

Άρθρο 5 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 26 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. ΑΠ/ΠΜ/9991/438 (3) 

Έγκριση τοπικού ρυμοτομικού σχεδίου στην εκτός σχεδίου περιοχή της 

Κοινότήτας Καλοχωρίου Ν. θεσ/νίκης για τον καθορισμό χώρου 

ιπποδρομιακού πάρκου και αθλητικών εγκαταστάσεων. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το άρ¬ 
θρο 26, όπως αυτό αντικαταστάθηκε με την παράγρ. 13 του άρθρου 8 
του Ν. 1512/85 (ΦΕΚ 4/Α). 

2. Τις διατάξεις του Α.Ν. 314/68 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το Ν.Δ. 1018/71 
(ΦΕΚ 220/Α) και με την παρ. 3 του άρθρου 34 του Ν. 1577/85 
(ΦΕΚ 210/Α). 

3. Τις διατάξεις του υπ’ αριθμ. 183/85 Π. Δ/τος (ΦΕΚ 70/Α) και 
ειδικότερα του άρθρου 1 (παρ. 1). 

4. Το Γενικό Πολεοδομικό Σχέδιο Καλοχωρίου όπως εγκρίθηκε με 
την Γ. 66502/4837/3.10.89 Απόφαση Υπουργού ΠΕΧΩΔΕ (ΦΕΚ 
645/Α) και ειδικότερα τον χάρτη Π-1.2. 

5. Την 4076/432/21.3.89 Απόφαση Υπουργού ΠΕΧΩΔΕ (ΦΕΚ 
415/Δ) με την οποία χαρακτηρίσθηκε ήδη και παρακείμενη έκταση ως 
χώρος για χρήση ιπποδρομιακού πάρκου και αθλητικού κέντρου». 

6. Την Γ4δ/15883/1903/8.2.88 κοινή απόφαση Υπουργών α) 
Προεδρίας της Κυβερνήσεως β) αναπληρωτή Περιβάλλοντος Χωροτα¬ 
ξίας και Δημοσίων Έργων, για μη δημοσίευση διαγραμμάτων στην 
Εφημερίδα της Κυβερνήσεως. 


7. Την γνωμοδότηση του Συμβουλίου Χωροταξίας Οικισμού και πε¬ 
ριβάλλοντος Ν. θεσ/νίκης όπως διατυπώθηκε στην 66/91 πράξη του 
μετά την σχετική από 16.1.91 εισήγηση της Διεύθυνσης Περιβάλλο¬ 
ντος και Χωροταξίας Κεντρικής Μακεδονίας, αποφασίζουμε 

'Αρθρο 1 

1. Εγκρίνεται τοπικό ρυμοτομικό σχέδιο στην εκτός σχεδίου περιοχή 
της Κοινότητας καλοχωρίου Ν. θεσ/νίκης για τον καθορισμό χώρου 
«ιπποδρομιακού πάρκου και αθλητικών εγκαταστάσεων όπως ο χώρος 
αυτός φαίνεται σημειωμένος με πράσινο περίγραμμα με στοιχεία Ξ-Ο- 
Π-Ρ-Σ-Τ-Υ-Φ-Χ-Ψ-Ξ στο σχετικό πρωτότυπο διάγραμμα σε κλίμακ 
1:2000 που θεωρήθηκε από την Διευθύντρια Πολεοδομίας θεσ/κης και 
συνοδεύει αυτήν την απόφαση. 

2. Ακριβές αντίγραφο του διαγράμματος αυτού θα αναρτηθεί για δε¬ 
καπέντε (15) τουλάχιστον μέρες, μετά την δημοσίευση της παρούσας 
απόφασης της Διεύθυνσης Πολεοδομίας Μανουσογιαννάκη 6, 4ος όρο¬ 
φος, για να λάβουν γνώση οι ενδιαφερόμενοι. 

Άρθρο 2 

1. Η παρούσα απόφαση να δημοσιευθεί στην Εφημερίδα της Κυβερ¬ 
νήσεως. 

2. Η ισχύς της αρχίζει από την δημοσίευση της στην Εφημερίδα της 
Κυβερνήσεους. 

θεσ/νίκη, 27 Μαρτίου 1991 

Ο Νομάρχης κ.α.α. 

Ν. ΠΑΡΙΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1158 (4) 

Αναστολή έκδοσης οιχ. αδβιώνστην περιοχή που βρίσκεται μέσα στα όρια οικι¬ 
σμού Καλυβών Δ. Πολυγύρου. 

Η ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

Ι.ΤοΝ.Δ. 17.7.1923 «πίρϊ σχίδίων πόλίων κωμών κ.λ.π» όπως τροποποι¬ 
ήθηκε και ισχύει μέχρι σήμερα και ειδικότερα τα άρθρα 8 και 85 Α αυτού (ΦΕΚ 
228 Α). 

2. ΤΟ Δ. της 3.4.1929 «περί Γ.Ο.Κ.» και ειδικότερα το άρθρο 19 αυτού 
(ΦΕΚ 155Α/1929) 

3. Τον Α.Ν. 314/1968 «περί μεταβίβασης αρμοδιοτήτων όπως τροποποιή¬ 
θηκε και ισχύει μέχρι σήμερα (ΦΕΚ 47Α). 

4. Το Π.Δ. 183 της 9-5/5.6.86 (ΦΕΚ 70Α) «έγκριση τροποποιήσεων σχε¬ 
δίων πόλεων και καθορισμός όρων και περιορισμών δόμηση από τους Νομάρ¬ 
χες» και ειδικότερα το άρθρο 1 παρ. 1 γ αυτού. 

5. Την 55254/1988 απόφαση Νομάρχη Χαλκιδικής (ΦΕΚ 128Δ) «περί 
οριοθέτησης οικισμού Καλυβών Δ. Πολυγύρου». 

6. Την υπ’ αριθμ. 54/1991 απόφαση Δήμου Πολυγύρου με την οποία προ- 
τείνεται η εξάμηνη αναστολή οικοδομικώμ εργασιών για την περιοχή που εκπο¬ 
νείται πολεοδομική μελέτη. 

7. Την από 19.4.91 εισήγηση του Τ.Π. & Π.Ε. Ν. Χαλκιδικής προς το Σ. 
ΠΕ.ΧΩ.ΔΕ. Ν. Χαλκιδικής, με την οποία προτείνεται η αναστολή έκδοσης οι¬ 
κοδομικών αδειών στην περιοχή, που βρίσκεται μέσα στα όρια του οικισμού Κα¬ 
λυβών, για έξι μήνες. 

8. Την από 19.4.91 γνωμοδότηση του Σ. ΠΕ.ΧΩ.Δ.Ε Ν. Χαλκιδικής, με 
την οποία γίνεται ομόφωνα δεχτή η εισήγηση του Τ.Π. & Π.Ε. Ν. Χαλκιδικής, 
αποφασίζουμε: 

Την αναστολή έκδοσης οικοδομικών αδειών για την περιοχή που βρίσκεται 
μέστα στα όρια του οικισμού Καλυβών Δήμου πολυγύρου, όπως καθορίσθηκαν 
με την 55254/1988 απόφαση Νομάρχη και φαίνονται στο συνημμένο σε αυτήν 
τοπογραφικό σκαρίφημα, προκειμένου να τελειώσουν οι εργασίες εκπόνησης της 
πολεοδομικής μελέτης, για ένα εξάμηνο μετά την δημοσίευση της παρούσας 
στην Εφημερίδα της Κυβέρνησης. 

Η απόφαση αυτή να δημόσιευθεί στην Εφημερίδα της Κυβερνήσεως. 

Πολύγυρος, 8 Μαϊου 1991 
Η Νομάρχης κ.α.α. 

ΔΙΑΜΑΝΤΗΣ ΠΡΙΤΣΑΣ 

ΑΝΑΚΟΙΝΩΣΕΙΣ 

Αριθ. Α12/0/33945 (5) 

Παρακατάθεση αποζημίωσης ακινήτων που έχουν ρυμοτομηθεί με το εγκεκρι¬ 
μένο ρυμοτομικό σχέδιο του Δήμου Αθηναίων για τη διεύρυνση της οδού Λέ- 

νορμαν από την οδό Παλαμηδίου μέχρι την οδό Επιδαύρου σύμφωνα με τις 

ενδείξεις της πράξης αναλογισμού 18/1985. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του ν.δ. 17.7.1923 «Περί σχεδίων πόλεων, κωμών κλπ.» 
(ΦΕΚ 228 Α/23). 0 

2) Τις διατάξεις του ν. δ/τος 797/71 «περί αναγκαστικών απαλλοτριώ¬ 
σεων» (ΦΕΚ 1Α/71). 

3) Την εξουσιοδοτική απόφαση του Υπουργού ΠΕΧΩΔΕ Δ17α/01/79/ 
Φ.θ. 221/24.8.1989 ΦΕΚ 668/6.9.1989 και τις διατάξεις του άρθρου 23 
παρ. 22 του ν. 1735/1987 ΦΕΚ 195/11.11.1987 τ. Α' 

4) Τον πίνακα παρακατάθεσης της αποζημίωσης με ημερομηνία Μάρτιος 
1991 που καθορίστηκε με την απόφαση του Πολυμελούς Πρωτοδικείου Αθήνας 
5989/90 και το 428/91 Πρακτικό του Ν.Σ.Κ. για ακίνητα που ρυμοτομήθη- 
καν με το εγκριμένο ρυμοτομικό σχέδιο του Δήμου Αθηναίων για τη διεύρυνση 
της οδού λένορμαν από την οδό Παλαμηδίου μέχρι την οδό Επιδαύρου σύμφωνα 
με τις ενδείξεις της πράξης αναλογισμού 18/1985. 

5) Τις διατάξεις του Π.Δ. 69/88 ΦΕΚ 28/16.2.88 τ. Δ' «Οργανισμός 
Γ.Γ.Δ.Ε» 

Ειδοποιούμε τα πρόσωπα που έχουν ή αξιώνουν εμπράγματα δικαιώματα 
στα παραπάνω ακίνητα που έχουν ρυμοτομηθεί, όπως σημειώνονται στα στα 
στοιχεία προδικασίας του άρθρου 5 του ν. 653/77 ότι η αποζημίωση για τα 
ακίνητα αυτά έχει κατατεθεί στο Ταμείο Παρακαταθηκών και Δανείων, ύστερα 
από τον συμψηφισμό δικαιωμάτων και υποχρεώσεων που προβλέπει το άρθρο 6 
του ν. 5269/31 με την έκδοση του γραμματίου παρακαταθήκης 1079/ 

30.4.1991 για συνολικό ποσό 851.000. 

Η παρακατάθεση της αποζημίωσης, έγινε υπέρ των προσώπων που αναγρά¬ 
φονται παρακάτω και θα καταβληθεί μόνο στα πρόσωπα που θα αναγνωριστούν 
δικαιούχοι. 

Αικατερίνη Λουκάκου - Κοσκινίδη (ιδ. 33) 851.000 δρχ. 


Η ειδοποίηση αυτή να δημόσιευθεί στην Εφημερίδα της Κυβερνήσεως. 

Με εντολή Υπουργού 
Η Προϊστάμενη 
ΕΛΕΝΗ ΔΗΜΗΤΡΙΟΥ 

Αριθ. Δ12/0/33943 (6) 

Παρακατάθεση αποζημίωσης ακινήτων που έχουν ρυμοτομηθεί με το εγκεκρι¬ 
μένο ρυμοτομικό σχέδιο του Δήμου Ελληνικού για την διάνοιξη της Λεωφ. 
Βουλιαγμένης στη συμβολή της με την οδό Αφροδίτης σύμφωνα με τις ενδεί¬ 
ξεις της πράξης αναλογισμού 76/1982 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του ν.δ. 17.7.1923 «Περί σχεδίων πόλεων, κωμών κλπ.» 
(ΦΕΚ 228 Α/23). ■ 

2) Τις διατάξεις του ν. δ/τος 797/71 «περί αναγκαστικών απαλλοτριώ¬ 
σεων» (ΦΕΚ 1Α/71). 

3) Την εξουσιοδοτική απόφαση του Υπουργού ΠΕΧΩΔΕ Δ17α/01/79/ 
φ.2.2.1/24.8.1989/ΦΕΚ 666Β/6.9.1989. 

4) Τον πίνακα παρακατάθεσης της αποζημίωσης με ημερομηνία που καθορί¬ 
στηκε με το πρακτικό 147/4.2.1991 του Ν.Σ.Κ. για ακίνητα που ρυμοτομή- 
θηκαν με το εγκριμένο ρυμοτομικό σχέδιο του Δήμου Ελληνικού για τη διάνοιξη 
της Λεωφ. Βουλιαγμένης στη συμβολή της με την οδό Αφροδίτης σύμφωνα με 
τις ενδείξεις της πράξης αναλογισμού 76/1982. 

5) Τις διατάξεις του Π.Δ. 69/88 ΦΕΚ 28/16.2.88 τ. Δ’ «οργανισμός Γ.Γ.Δ.Ε» 
Ειδοποιούμε τα πρόσωπα που έχουν ή αξιώνουν εμπράγματα δικαιώματα 

στα παραπάνω ακίνητα που έχουν ρυμοτομηθεί, όπως σημειώνονται στα στοι¬ 
χεία προδικασίας του άρθρου 5 του ν. 653/77 ότι η αποζημίωση για τα ακί¬ 
νητα αυτά έχει κατατεθεί στο Ταμείο παρακαταθηκών και Δανείων, ύστερα από 
τον συμψηφισμό δικαιωμάτων και υποχρεώσεων που προβλέπει το άρθρο 6 του 
ν. 5269/31 με την έκδοση του γραμματίου παρακαταθήκης 1080/ 

30.4.1991 για συνολικό ποσο 291.663 δραχμών. 

Η παρακατάθεση της αποζημίωσης, έγινε υπέρ των προσώπων που αναγρά¬ 
φονται παρακάτω και θα καταβληθεί μόνο στα πρόσωπα που θα αναγνωριστούν 
δικαιούχοι. 

1) Ελισσάβετ Κων. Γιουβαρλά (ιδ. 1) (291.663) δραχμών. 

Η ειδοποίηση αυτή να δημόσιευθεί στην Εφημερίδα της Κυβερνήσεως. 

Με Εντολή Υπουργού 
Η Προΐσταμένη 
ΕΛΕΝΗ ΔΗΜΗΤΡΙΟΥ 

- ♦ - 

Αριθ. Δ12/οικ/33944 (7) 

I Ιαραχατάθεση αποζημίωσης ακινήτων που έχουν ρυμοτομηθεί με το εγκεκρι¬ 
μένο ρυμοτομικό σχέδιο του Δήμου Χαλανδρίου και στην Κοινότητα Βριλη- 
οίων για τη διάνοιξη της Ε.Ο. Σταυρού Ελευσίνας από την οδό Αεωνίδου μέ¬ 
χρι την οδό Δωδεκάνησου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του ν.δ. 17.7.1923 «Περί σχεδίων πόλεων, κωμών κλπ.» 
(ΦΕΚ 228 Α/23). 

2) Τις διατάξεις του ν. δ/τος 797/71 «περί αναγκαστικών απαλλοτριώ¬ 
σεων» (ΦΕΚ 1Α/71). 

3) Την εξουσιοδοτική απόφαση του Υπουργού ΠΕΧΩΔΕ Δ17α/01/79/ 
φ.2.2.1/24.8.1989/ΦΕΚ 666Β/6.9.1989. 

4) Τον πίνακα παρακατάθεσης της αποζημίωσης με ημερομηνία που καθορί¬ 
στηκε με την απόφαση 83/19/1989 του Εφετείου Αθηνών για ακίνητα που ρυ- 
μοτομήθηκαν με το εγκριμένο ρυμοτομικό σχέδιο του Δήμου Χαλανδρίου και 
της Κοιν. Βριλησίων για τη διάνοιξη της Ε.Ο. Σταυρού - Ελευσίνας από την οδό 
λεωνιδίου μέχρι την οδό Δωδεκάνησου σύμφωνα με τις ενδείξεις της πράξης 
αναλογισμού 17/1988 την 13/1989) (ανασύνταξη). 

5) Τις διατάξεις του Π.Δ. 69/88 ΦΕΚ 28/16.2.88 τ.Δ’ «οργανισμός 

Ειδοποιούμε τα πρόσωπα που έχουν ή αξιώνουν εμπράγματα δικαιώματα 
στα παραπάνω ακίνητα που έχουν ρυμοτομηθεί, όπως σημειώνονται στα στοι¬ 
χεία προδικασίας του άρθρου 5 του ν. 653/77 ότι η αποζημίωση για τα ακί¬ 
νητα αυτά έχει κατατεθεί στο Ταμείο Παρακαταθηκών και Δανείων, ύστερα από 
τον συμψηφισμό δικαιωμάτων και υποχρεώσεων που προβλέπει το άρθρο 6 του 
ν. 5269/31 με την έκδοση του γραμματίου παρακαταθήκης 1078/ 

30.4.1991 για συνολικό ποσό 264.500 δραχμών. 

Η παρακατάθεση της αποζημίωσης, έγινε υπέρ των προσώπων που αναγρά¬ 
φονται παρακάτω και θα καταβληθεί μόνο στα πρόσωπα που θα αναγνωριστούν 
δικαιούχοι. 

1) Μιλτιάδης Πετρίδης (ιδ. 3) (264.500) δραχμών. 

Η ειδοποίηση αυτή να δημόσιευθεί στην Εφημερίδα της Κυβερνήσεως. 

Με εντολή Υπουργού 

Η Τμηματάρχης 
ΕΛΕΝΗ ΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


